CELEX: C2005/315/21
Language: fi
Date: 2005-12-10 00:00:00
Title: Asia C-374/05: Bundesgerichtshofin (Saksa)  21.7.2005  tekemällään päätöksellä esittämä ennakkoratkaisupyyntö asiassa Gintec International Import-Export GmbH vastaan Verband Sozialer Wettbewerb e.V.

10.12.2005   
            
            
               FI
            
            
               Euroopan unionin virallinen lehti
            
            
               C 315/11
            
         Bundesgerichtshofin (Saksa) 21.7.2005 tekemällään päätöksellä esittämä ennakkoratkaisupyyntö asiassa Gintec International Import-Export GmbH vastaan Verband Sozialer Wettbewerb e.V.
   (Asia C-374/05)
   (2005/C 315/21)
   Oikeudenkäyntikieli: saksa
   Bundesgerichtshof (Saksa) on pyytänyt 21.7.2005 tekemällään päätöksellä, joka on saapunut yhteisöjen tuomioistuimeen 12.10.2005, Euroopan yhteisöjen tuomioistuimelta ennakkoratkaisua asiassa Gintec International Import-Export GmbH vastaan Verband Sozialer Wettbewerb e.V. seuraaviin kysymyksiin:
   
               1)
            
            
               Asetetaanko ihmisille tarkoitettuja lääkkeitä koskevista yhteisön säännöistä 6 päivänä marraskuuta 2001 annetun Euroopan parlamentin ja neuvoston direktiivin 2001/83/EY (1), sellaisena kuin se on muutettuna 31.3.2004 annetulla Euroopan parlamentin ja neuvoston direktiivillä 2004/27/EY (2), niissä säännöksissä, jotka koskevat viittauksia kolmansien henkilöiden, jotka eivät ole asiantuntijoita, antamiin lausuntoihin sekä mainontaa, johon sisältyy arvontoja, pelkän vähimmäistason sijasta ehdoton enimmäistaso yleistä lääkemainontaa koskevalle kiellolle?
            
         
               2)
            
            
               Jos kysymykseen 1 vastataan myöntävästi:
               
                           a)
                        
                        
                           Onko kyseessä direktiivin 2001/83/EY 90 artiklan j alakohdassa tarkoitettu sopimaton tai harhaanjohtava viittaus ”väitteeseen parantumisesta”, kun mainostaja esittää tulokset kyselystä, joka on tehty sellaisten kolmansien henkilöiden keskuudessa, jotka eivät ole asiantuntijoita, ja jossa mainostettua lääkettä arvioidaan kokonaisuudessaan myönteisesti, ilman että mainostaja yhdistää tämän arvion tiettyihin terapeuttisiin käyttötarkoituksiin?
                        
                     
                           b)
                        
                        
                           Johtaako se, että direktiivissä 2001/83/EY ei ole nimenomaisesti kielletty arvontoja sisältävää mainontaa, siihen, että ne ovat periaatteessa sallittuja, vai sisältääkö direktiivin 2001/83/EY 87 artiklan 3 kohta yleissäännöksen, jolla voidaan perustella sellaisen internet-arvonnan kielto, jossa kuukausittain arvotaan arvoltaan vähäinen palkinto?
                        
                     
         
               3.
            
            
               Onko edellä esitettyihin kysymyksiin vastattava samalla tavalla ihmisille tarkoitettujen lääkkeiden mainonnasta 31 päivänä maaliskuuta 1992 annetun neuvoston direktiivin 92/28/ETY (3) osalta?
            
         
      (1)  EYVL L 311, s. 67.
   
      (2)  EYVL L 136, s. 34.
   
      (3)  EYVL L 113, s. 13.